Diari Oficial de la Generalitat Valenciana


Sumari del DOGV 7884, del 29-09-2016 (2016/7511)

ORDRE 28/2016, de 21 de setembre, per la qual es modifica l'Ordre 20/2016, de 28 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'autoritza, amb caràcter excepcional, la captura, la tinença i la cria d'ocells fringíl·lids per a la participació en els concursos de cant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/09/21/28/dof/vci/html**

### Dades del document

Número de DOGV
:   7884

Data del DOGV
:   29-09-2016

Secció del DOGV
:   I. DISPOSICIONS GENERALS

Número del document
:   2016/7511


Data del document
:   21-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 28/2016, de 21 de setembre, per la qual es modifica l'Ordre 20/2016, de 28 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'autoritza, amb caràcter excepcional, la captura, la tinença i la cria d'ocells fringíl·lids per a la participació en els concursos de cant. [2016/7511]  
L'Ordre 20/2016, de 28 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, regula el procediment mitjançant el qual es podrà autoritzar, amb caràcter excepcional, la captura, la tinença i cria d'ocells fringíl·lids per a la participació en els concursos de cant. Tot i que durant la tramitació de l'esmentada ordre es van seguir els tràmits procedimentals legalment establerts, s'han detectat alguns aspectes puntuals els quals van ser objecte d'observacions al llarg de l'esmentat procediment i que, tot i no alterar de forma substancial l'abast i contingut de la disposició, es fa necessari modificar. En concret, i seguint allò indicat al respecte per part del Consell Jurídic Consultiu, s'ha considerat oportú suprimir la disposició final primera, relativa a les normes d'aplicació. Igualment, i per raons d'operativitat, s'ha considerat convenient corregir el període anual de captura, sense que aquesta correcció implique un increment dels dies en què podrà dur-se a terme aquesta captura.  
  
D'acord amb això, i fent ús de les facultats que tinc legalment atribuïdes,  
  
  
ORDENE  
  
Article 1  
Es modifica el paràgraf quart de l'article 5 de l'Ordre 20/2016, de 28 de juliol, relatiu als dies de captura, el qual quedarà redactat com segueix:  
«El període de captures queda limitat als dies: agost, els dies 6, 7, 8, 10, 12, 13, 14, 15, 17, 19, 20, 21, 22, 24, 26, 27, 28, 29 i 31; setembre, els dies 3 i 4; octubre, tot el mes; i, novembre, els dies 1, 5, 6, 12, 13, 19, 20».  
  
Article 2  
Se suprimeix la disposició final primera de l'Ordre 20/2016, de 28 de juliol.  
  
  
DISPOSICIÓ FINAL  
  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 21 de setembre de 2016  
  
La consellera d'Agricultura, Medi Ambient,   
Medi Rural i Desenvolupament Rural,  
ELENA CEBRIÁN CALVO


Còpia Permalink ELI